अजमेर. मनरेगा में कार्य करने वाला श्रमिक या उसके परिवार का दसवीं पास श्रमिक मनरेगा का वेयर फुट अभियंता बन सकेगा। इसके लिए रोजगार गांरटी योजना के तहत आईपीपी ब्लाॅक से चयन किया जाएगा।
प्रति ढाई हजार जॉब कार्ड पर एक वेयर फुट इंजीनियर होगा। चयनित को सिविल इंजीनियर का प्रशिक्षण दिया जाएगा। इसका खर्च इंदिरा गांधी पंचायती राज एवं ग्रामीण विकास संस्थान वहन करेगा।
क्या है वेयर फुट इंजीनियर
वेयर फुट इंजीनियर मेट व श्रमिक के बीच की कड़ी होता है। अभी यह कार्य श्रमिक कर रहे हैं। चयन के बाद यह स्किल बेस कर्मचारी हो जाएगा। वेयर फुट इंजीनियर को कुशल मिस्त्री का मानदेय मिलेगा। वेयर फुट इंजीनियर संबंधित पंचायत से ही लिया जाएगा। इस प्रकार पढ़े लिखे बेरोजगार युवक को रोजगार भी मिल जाएगा।
सक्रिय श्रमिक या उसके परिवार से इस प्रकार होगा चयन
वेयर फुट इंजीनियर का चयन सक्रिय श्रमिक या उसके परिवार के बीच से किया जाएगा। श्रमिक जिसने लगातार दो वर्ष तक मनरेगा में स्थाई श्रमिक के रुप में कार्य किया हो। वह न्यूनतम दसवीं कक्षा पास हो। इसके अतिरिक्त श्रमिक के दसवीं पास न होने की स्थिति में परिवार के उस सदस्य को जो दसवीं कक्षा उत्तीर्ण हो उसे मौका मिलेगा।
इंजीनियर का चयन मनरेगा के तहत चयनित आईपीपीई ब्लाक से किया जाएगा। इसके बाद स्क्रीनिंग टेस्ट व तत्पश्चात बेसिक परीक्षा होगी। चयन के बाद उसको सिविल इंजीनियरिंग का 90 दिन का अावासीय प्रशिक्षण दिया जाएगा। इंजीनियर को चयन के बाद कुशल मिस्त्री के अनुसार प्रतिदिन (450 रुपए) का मानदेय दिया जाएगा।
यह करना होगा कार्य
वेयर फुट इंजीनियर को मनरेगा के तहत प्रस्तावित कार्य की पहचान करना, तकनीकी सर्वे पूरा करना, तकमीना तैयार करना, प्लान बनाने में सहयोग के कार्य स्थल पर प्ले आउट बनाने का कार्य करना होगा। एमवी में नाम दर्ज करना, मनरेगा कार्यों का पर्यवेक्षण मुख्य है।
पंचायतों में मनरेगा के लिए वेयरफुट इंजीनियरों का चयन किया जाएगा। ये चयन श्रमिक या श्रमिक के परिवार में से होगा। इसके लिए न्यूनतम शैक्षणिक योग्यता दसवीं उत्तीर्ण है। वेयरफुट इंजीनियरों के चयन का कार्य किया जा रहा है। -अशोक कुमार उपखंड अधिकारी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva